
Da li je zabranjeno zakopavanje umrlih u određena tri vremena?


* 
* 
* 
* 
* 
* 
* 

 
Da li je zabranjeno zakopavanje umrlih u određena tri vremena?

Ukba b. Amir, radijallahu anhu, rekao je: “Resulullah, sallallahu alejhi ve sellem, zabranio nam je da u tri vremena klanjamo i zakopavamo mrtve: dok sunce ne izađe i ne odskoči; kada je tačno u zenitu, dok ne pređe zenit; i kada počne zalaziti, dok ne zađe.”


Propisi u vezi s poglavljem 


Prvo, pokopavanje umrlih u spomenutim vremenima dopušteno je samo u slučaju prijeke potrebe.  

Drugo, neki učenjaci smatraju da se Ukbine riječi: ” .. .i zakopavamo mrtve … ” odnose na klanjanje dženaza-namaza, ali to je pogrešno tumačenje i s jezičke i sa šerijatske strane. Imam En-Nevevi zapisao je sljedeće: “Neki učenjaci tvrde da se pod izrazom zakopavanje mrtvih misli na klanjanje dženaza-namaza, ali to je slabo mišljenje.”  

Šejh El-Albani rekao je: “Jedno od pogrešnih, štaviše, potpuno ništavnih tumačenja Ukbinih riječi: ‘ .. .i zakopavamo mrtve .. .’ jeste tumačenje nekih učenjaka koji kažu da se to odnosi na klanjanje dženaza-namaza. Ebul-Hasan es-Sindi rekao je: ‘Očito je da je ovo tumačenje pogrešno i da se to ne shvata iz konteksta hadisa. Neki se u tome povode i za jezičkim značenjem sintagme: ev nakbere fihi mevtana, koja znači zakopavanje mrtvih, a ne znači klanjanje dženaza-namaza. Ispravno je da ***[hadis](https://pitajucene.com/search/Hadis/questions/ "Pretraži pitanja o hadisima")*** ide u prilog mišljenju imama Ahmeda i nekih drugih učenjaka koji su zakopavanje mrtvih u spomenuta tri vremena smatrali pokuđenim.”  

Treće, u spomenuta tri vremena pokuđeno je klanjati dženazanamaz. El-Hattabi je rekao: “Učenjaci imaju podijeljena mišljenja kada je riječ o obavljanju dženaza-namaza u spomenuta tri vremena. Većina učenjaka smatra da je pokuđeno klanjati dženaza-namaz u vremenima u kojima je pokuđeno klanjati dobrovoljne namaze. To je stav sljedećih autoriteta: Ibn Omera, Ataa, Ibrahima en-Nehaija, El-Evzaija, Sufjana es-Sevrija, hanefijskih pravnika, Ahmeda b. Hanbela i Ishaka b. Rahavejha, dočim je imam Šafi tvrdio da je klanjanje dženaza-namaza i pogreb dopušteno obaviti u bilo koje doba dana i noći. Po meni, mišljenje većine učenjaka ispravnije je jer se podudara sa značenjem hadisa.”  

Iz prethodnog se vidi En-Nevevijev previd, koji je u EI-Minhadžu, 6/1 1 4, ustvrdio da su učenjaci postigli konsenzus da u spomenuta tri vremena nije pokuđeno klanjati dženaza-namaz.


\_\_\_\_\_\_\_\_\_\_\_


Iz knjige “Enciklopedija Zabrana u Islamu 2. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”


Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***


Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-2.pdf>


